ഇന്ന് ലോക ബൈപോളാര് ദിനം; മൂഡ് സ്വിംഗ്‌സില് നിന്ന് ബൈപോളാര് വ്യത്യസ്തമാകുന്നതെങ്ങനെ? | how mood swings differ from bipolar\nബൈപോളാര് വിഷാദരോഗത്തില് നിന്ന് വ്യത്യസ്തമായ അവസ്ഥയാണ്. വിവിധ എപ്പിസോഡുകളിലായി വിഷാദമടക്കമുള്ള പല പ്രശ്‌നങ്ങളം ബൈപോളാറിന്റെ ഭാഗമായി വരാറുണ്ട്. ഗൗരവതരമായ വിഷാദം, നേരിയ തോതിലുള്ള വിഷാദം, ഹൈപ്പോമാനിയ, മാനിയ എന്നിവയെല്ലാം ബൈപോളാറിന്റെ ഭാഗമായി വരാം\nTrivandrum, First Published Mar 30, 2021, 9:25 PM IST\nഎല്ലാ വര്‍ഷവും മാര്‍ച്ച് 30 ലോക ബൈപോളാര് ദിനമായാണ് കണക്കാക്കുന്നത്. മാനസികാരോഗ്യ കാര്യങ്ങളിലെ കുറവ് അവബോധവും രോഗികളുടെ എണ്ണത്തില് പ്രതിവര്‍ഷമുണ്ടാകുന്ന വര്‍ധനവും ഈ ദിവസത്തിന്റെ പ്രാധാന്യം കൂട്ടുന്നു.\nപൊതുവില് ഏറെ തെറ്റിദ്ധാരണകളുണ്ടാകാറുള്ള ഒരു മാനസികപ്രശ്‌നം കൂടിയാണ് ബൈപോളാര്. പലപ്പോഴും വിഷാദരോഗത്തെയും സമയന്ധിതമായി വരുന്ന സമ്മര്‍ദ്ദങ്ങളെയുമെല്ലാം ബൈപോളാറായി മനസിലാക്കുന്ന പ്രവണതകളും കാണാറുണ്ട്.\nഎന്നാല് ബൈപോളാര് വിഷാദരോഗത്തില് നിന്ന് വ്യത്യസ്തമായ അവസ്ഥയാണ്. വിവിധ എപ്പിസോഡുകളിലായി വിഷാദമടക്കമുള്ള പല പ്രശ്‌നങ്ങളം ബൈപോളാറിന്റെ ഭാഗമായി വരാറുണ്ട്. ഗൗരവതരമായ വിഷാദം, നേരിയ തോതിലുള്ള വിഷാദം, ഹൈപ്പോമാനിയ, മാനിയ എന്നിവയെല്ലാം ബൈപോളാറിന്റെ ഭാഗമായി വരാം.\nവിഷാദത്തില് പതിവായി ഇടപെട്ടുകൊണ്ടിരിക്കുന്ന വവിവിധ വിഷയങ്ങളോട് മടുപ്പ്, താല്‍പര്യമില്ലായ്മ, ഊര്‍ജ്ജസ്വലത കുറയുന്ന അവസ്ഥ, ആത്മവിശ്വാസം നഷ്ടപ്പെടുക, തീരുമാനമെടുക്കാന് വിഷമിക്കുക, ഉറക്കത്തിന്റെയും ഭക്ഷണത്തിന്റെയും ക്രമം തെറ്റുക തുടങ്ങിയ പ്രശ്‌നങ്ങള് നേരിടാം. അതുപോലെ മാനിയാക് എപ്പിസോഡുകളില് സന്തോഷത്തോടുള്ള ആധിക്യം, ഊര്‍ജ്ജസ്വലത വര്‍ധിക്കുക, ഉറക്കം കുറവ് ആവശ്യമായി വരിക, ചിന്തകള് അധികരിക്കുക, സംസാരം കൂടുക എന്നിവയെല്ലാം കാണാം.\nആദ്യം സൂചിപ്പിച്ചത് പോലെ പലപ്പോഴും മൂഡ് സ്വിംഗ്‌സുമായി ബൈപോളാര് മാറിപ്പോകുന്ന സാഹചര്യം പലര്‍ക്കമുണ്ട്. അത്തരത്തില് വ്യാപകമായി തെറ്റിദ്ധരിക്കുന്ന ചില കാര്യങ്ങളാണ് ഇനി പറയുന്നത്.\n1. പെട്ടെന്നുണ്ടാകുന്ന മൂഡ് മാറ്റങ്ങള് എല്ലാം ബൈപോളാര് ആകണമെന്നില്ല.\n2. ഇത്തരത്തിലുള്ള മൂഡ് പ്രശ്‌നങ്ങളെ കൈകാര്യം ചെയ്യാനാകാത്ത അവസ്ഥയും എളുപ്പത്തില് ബൈപോളാറായി കണക്കാക്കേണ്ടതില്ല.\n3. മുന്‍കോപം, വിഷയങ്ങളോട് പെട്ടെന്ന് പ്രതികരിക്കുന്നത് എന്നിവയും ബൈപോളാര് തന്നെ ആകണമെന്നില്ല.\n4. ചിട്ടയില്ലാത്ത ജീവിതരീതിയും ബൈപോളാറായി കണക്കാക്കേണ്ടതില്ല.\n5. അകാരണമായി ഇടയ്ക്കിടെ ദേഷ്യം വരുന്നതും ചിലര് ബൈപോളാറിന്റെ ഭാഗമാണെന്ന് കരുതാറുണ്ട്.\nബൈപോളാര്, തീര്‍ച്ചയായും വിദഗ്ധരുടെ സഹായത്തോടെ മാത്രം സ്ഥിരീകരിക്കേണ്ടതാണ്. ചികിത്സ ആവശ്യമായി വരുന്ന അവസ്ഥയാണിത്. അതിനാല് നിര്‍ബന്ധമായും ചികിത്സയും തേടുക. മാനസികപ്രശ്‌നങ്ങളെ സ്വയം ചികിത്സിച്ച് മറികടക്കാമെന്ന് ചിന്തിക്കുന്നതും അബദ്ധമാണ്. ഏറെക്കാലം ചികിത്സിക്കാതെ തുടര്‍ന്നാല് ബൈപോളാര് കൂടുതല് സങ്കീര്‍ണമാകാനുള്ള സാധ്യതകളേറെയാണ്.\nAlso Read:- വിഷാദവും ഉത്കണ്ഠയും നിസാരമായി കാണല്ലേ; ഭാവിയില് ഗുരുതരമായ അസുഖങ്ങളിലേക്ക് നയിച്ചേക്കാം...\nLast Updated Mar 30, 2021, 9:25 PM IST


ക്ലാസിക്ക് ഭാവത്തില് ആഢംബരം നിറഞ്ഞ് മഹീന്ദ്ര ബൊലേറോ ഇന്‍വേഡര് - Malayalam DriveSpark\nക്ലാസിക്ക് ഭാവത്തില് ആഢംബരം നിറഞ്ഞ് മഹീന്ദ്ര ബൊലേറോ ഇന്‍വേഡര്\nPublished: Thursday, February 28, 2019, 17:08 [IST]\nബൊലേറോയെ സ്‌പോര്‍ടിയാക്കാന് മഹീന്ദ്ര നടത്തിയ ശ്രമം. നീണ്ടകാലം ഇന്ത്യന് നിരത്തിലുണ്ടായിരുന്നു ബൊലേറോ ഇന്‍വേഡര്. ചെറു വീല്‍ബേസ്. മൂന്നു ഡോര് പരിവേഷം. ഡിസൈനില് ഒട്ടനവധി പുതുമകള് ആവിഷ്‌കരിച്ചാണ് ഇന്‍വേഡര് പതിപ്പിനെ കമ്പനി ആവിഷ്‌കരിച്ചത്. പാതി മാത്രമുള്ള സോഫ്റ്റ് റൂഫ്‌ടോപ്പ് എസ്‌യുവിയുടെ മുഖ്യാകര്‍ഷണമായി ആദ്യകാലത്ത് മാറി. ഇപ്പോള് ഇന്ത്യന് നിരത്തില് അപൂര്‍വ്വമായി മാത്രമെ ബൊലേറോ ഇന്‍വേഡറുകളെ കാണാറുള്ളൂ.\nഅടുത്തിടെ കോയമ്പത്തൂര് കേന്ദ്രമായി പ്രവര്‍ത്തിക്കുന്ന മോഡിഫിക്കേഷന് സ്ഥാപനം 'പൊടിതട്ടിയെടുത്ത' ഇന്‍വേഡര്, ഒരിക്കല്‍ക്കൂടി മഹീന്ദ്ര എസ്‌യുവിയുടെ പ്രതാപകാലം ഓര്‍മ്മപ്പെടുത്തുകയാണ്. റീസ്റ്റോര്, മോഡിഫിക്കേഷന് നടപടികള് ഇന്‍വേഡറിന് ആധുനിക പ്രീമിയം എസ്‌യുവി ഭാവം കല്‍പ്പിക്കുന്നു.\nമുന്നില് പുത്തന് ഗ്രില്ല് കാണാം. ഹെഡ്‌ലാമ്പുകളും മാറി. ഹെഡ്‌ലാമ്പ് യൂണിറ്റില് ഇടംപിടിച്ചിട്ടുള്ള ഡെയ്‌ടൈം റണ്ണിംഗ് ലൈറ്റുകള് മോഡലിന് കൂടുതല് ഗൗരവം പകരുന്നുണ്ട്. കസ്റ്റം നിര്‍മ്മിത സ്റ്റീല് ബമ്പറാണ് എസ്‌യുവിക്ക് മുന്നിലും പിന്നിലും. സോഫ്റ്റ് റൂഫ്‌ടോപ്പ് ശൈലി പാടെ ഉപേക്ഷിക്കപ്പെട്ടു. പകരം പിറകിലെ ക്യാബിന് സ്റ്റീല് നിര്‍മ്മിതമാണ്.\nഇരു വശങ്ങളിലും വലിയ വിന്‍ഡോ സ്ഥാനം കണ്ടെത്തിയിട്ടുണ്ട്. വീതികൂടിയ ടയറുകളും ആഫ്റ്റര്‍മാര്‍ക്കറ്റ് അലോയ് വീലുകളുമാണ് വാഹനത്തിലെ മറ്റൊരു മുഖ്യാകര്‍ഷണം. ഇന്‍ഡിക്കേറ്ററുകള് മിററുകളില് തന്നെ. പിറകിലും ആധുനിക ശൈലി പ്രതിഫലിപ്പിക്കാന് മോഡലിന് കഴിയും.\nപൂര്‍ണമായും കറുപ്പു നിറത്തിലാണ് ബൊലേറോ ഇന്‍വേഡര് ഒരുങ്ങുന്നത്. മുന് ഗ്രില്ലിലും അലോയ് വീലുകളിലും ക്രോം ശകലങ്ങള് കാണാം. അകത്തളത്തിലും അലങ്കാരച്ചമയങ്ങള് ധാരാളമുണ്ട്. സീറ്റ് ഘടന പൂര്‍ണമായും പരിഷ്‌കരിക്കപ്പെട്ടു. പിറകില് മുഖാമുഖമുള്ള സീറ്റുകള് മുന്നിലേക്ക് തിരിഞ്ഞ സമകാലിക സീറ്റുകളായി രൂപാന്തരപ്പെട്ടു.\nപുതിയ തുകല് അപ്‌ഹോള്‍സ്റ്ററി ക്യാബിന്റെ ആഢംബരം വിളിച്ചോതും. ആംബിയന്റ് ലൈറ്റിങ്ങും ചിത്രപ്പണികളുള്ള മേല്‍ക്കൂരയും അകത്തളത്തിലെ പുതുവിശേഷങ്ങളാണ്. ഇളംതവിട്ടാണ് പരിഷ്‌കരിച്ച ഡാഷ്‌ബോര്‍ഡിന് നിറം. മികവുറ്റ ശബ്ദാനുഭവം ഉറപ്പുവരുത്താന് പ്രത്യേക സബ് വൂഫറുള്ള സ്പീക്കര് സംവിധാനം ഉള്ളില് ഒരുങ്ങുന്നുണ്ട്.\nഎഞ്ചിനില് പരിഷ്‌കാരങ്ങള് കടന്നെത്തിയിട്ടില്ല. ബൊലേറോ ഇന്‍വേഡറിലുള്ള 2.5 ലിറ്റര് ഡീസല് എഞ്ചിന് 63 bhp കരുത്തും 117 Nm torque ഉം പരമാവധി സൃഷ്ടിക്കും.\nഅടുത്തകാലം വരെ യൂട്ടിലിറ്റി നിരയില് ബൊലേറോയായിരുന്നു മഹീന്ദ്രയുടെ തുറുപ്പുചീട്ട്. കാലമെത്ര കഴിഞ്ഞിട്ടും മഹീന്ദ്ര ബൊലേറോയ്ക്ക് ആവശ്യക്കാര് കുറയാത്തത് വിപണിയില് വലിയ അത്ഭുതമായി തുടരുകയാണ്.\nചെറു എസ്‌യുവികളിലൂടെ മാരുതി പോലുള്ള കമ്പനികള് പുതിയ തന്ത്രം ആവിഷ്‌കരിച്ചപ്പോള് ബൊലേറോയ്ക്ക് മേല്‍ക്കൈ നഷ്ടപ്പെട്ടെന്ന കാര്യം യാഥാര്‍ത്ഥ്യം. എന്നാല് ജനകീയ മുഖം എസ്‌യുവി കൈവെടിഞ്ഞിട്ടില്ല. വിപണിയില് മഹീന്ദ്ര ബൊലേറോയ്ക്ക് വമ്പന് പ്രചാരം ലഭിക്കാനുള്ള ചില കാരണങ്ങള്‍ക്കൂടി ഇവിടെ പരിശോധിക്കാം.\nപൂര്‍ണ അര്‍ത്ഥത്തില് പരുക്കനാണ് ബൊലേറോ. ശരീരഘടനകളെല്ലാം ലോഹനിര്‍മ്മിതം. ഈ പരുക്കന് ഭാവമാണ് ഹൈറേഞ്ച് മേഖലകളില് ബൊലേറോയുടെ പ്രചാരം കൂട്ടുന്നത്. പൊട്ടിത്തകര്‍ന്ന റോഡാകട്ടെ, മുട്ടന് കുന്നുകളാകട്ടെ; ദുര്‍ഘട പ്രതലമേതും സംശയം കൂടാതെ താണ്ടാന് ബൊലേറോയ്ക്ക് കഴിയും. ഇതിനു പുറമെ മോഡലിന് ചിലവും കുറവാണ്.\nബൊലേറോയെ കൊണ്ടുനടക്കാന് വലിയ ചിലവില്ലെന്നു ഉടമസ്ഥര് ഒന്നടങ്കം സാക്ഷ്യപ്പെടുത്തും. കാറുകളെ കുറിച്ചറിയുന്ന ആര്‍ക്കും ബൊലേറോയെ സര്‍വീസ് ചെയ്യാം. മഹീന്ദ്ര ലഭ്യമാക്കുന്ന സ്പെയര് പാര്‍ട്സുകള്‍ക്കും വിലയും കുറവാണ്; എവിടെ ചെന്നാലും എസ്‌യുവിയുടെ സ്പെയര് പാര്‍ട്സുകള് കിട്ടും.\nബൊലേറോയുടെ എഞ്ചിനീയറിംഗ് അത്ര സങ്കീര്‍ണമല്ല. മാത്രമല്ല നൂതന ഇലക്ട്രോണിക് സംവിധാനങ്ങള് മോഡലിലില്ല. ഇക്കാരണത്താല് സര്‍വീസ് നടപടികള് ബുദ്ധിമുട്ടു സൃഷ്ടിക്കില്ല. ചുരുക്കി പറഞ്ഞാല് നീണ്ടകാലം വലിയ ചിലവുകളില്ലാതെ ബൊലേറോയെ ഉപയോഗിക്കാം.\nMost Read: ഒരുകാലത്ത് കോഹ്‌ലിയുടെ പ്രിയപ്പെട്ട ഔഡി കാര്, ഇന്ന് അവസ്ഥ ദയനീയം\nലക്ഷക്കണക്കിന് കിലോമീറ്ററുകള് ഓടിയതിന് ശേഷമെ ഒട്ടുമിക്ക ബൊലേറോകളും അന്ത്യശ്വാസമെടുക്കാറുള്ളു. മഹീന്ദ്ര പരീക്ഷിച്ചു തെളിഞ്ഞ m2DICR, DI എഞ്ചിനുകളാണ് ഇതിനു കാരണം. ഇരു എഞ്ചിനുകളും ഏറെക്കുറെ സമാനമാണ്. അതേസമയം m2DICR എഞ്ചിന് ഉപയോഗിക്കുന്നത് കോമണ് റെയില് സാങ്കേതികതയാണെന്നു മാത്രം.\nപഴഞ്ചനെന്നു മഹീന്ദ്ര എഞ്ചിനുകളെ പലരും വിശേഷിപ്പിക്കും. എന്നാല് ബൊലേറോയുടെ യഥാര്‍ത്ഥ കരുത്ത് ഇതേ പഴഞ്ചന് എഞ്ചിനുകളാണ്. പുതുതലമുറ എംഹൊക്ക് D70 എഞ്ചിനും ബൊലേറോയില് തുടിക്കുന്നുണ്ട്. പക്ഷെ ഹൈറേഞ്ച് മേഖലകളില് DI, m2DICR ബൊലേറോ പതിപ്പുകള്‍ക്കാണ് കൂടുതല് പ്രചാരം.\nബൊലേറേയാണ് കൂട്ടിനെങ്കില് എവിടെയും സധൈര്യം പോകാം. ലാഡര് ഫ്രെയിം ഷാസിയാണ് ബൊലേറോയ്ക്ക് അടിത്തറ. ഏതു കഠിനപ്രതലവും താണ്ടാന് ബൊലേറോയ്ക്കാന് കഴിയുന്നതും ഇക്കാരണത്താല് തന്നെ. കുറഞ്ഞ ട്രാന്‍സ്ഫര് കേസ് അനുപാതമുള്ള നാലു വീല് ഡ്രൈവ് സംവിധാനം ബൊലേറോയില് ഓപ്ഷനല് ഫീച്ചറാണ്.\nസ്റ്റാന്‍ഡേര്‍ഡ് രണ്ടു വീല് ഡ്രൈവ് ബൊലേറോകളാകട്ടെ പിന് വീല് ഡ്രൈവും. പിന് ആക്സിലില് ലീഫ് സ്പ്രിങ് ഘടനയാണ് മോഡല് അവകാശപ്പെടുന്നത്. ഭാരം കൂടിയ ലീഫ് സ്പ്രിങ്ങുകള് എതു പ്രതലവും താണ്ടാന് ബൊലേറോയെ പിന്തുണയ്ക്കും.\nSource: Sun Enterprises\nMahindra Bolero Invader Modification. Read in Malayalam.\nStory first published: Thursday, February 28, 2019, 17:08 [IST]


ഈ കടലാസ് പ്രേരിപ്പിക്കും ! ഒരു കഥയെഴുതാന്... - tripeat.in\nഈ കടലാസ് പ്രേരിപ്പിക്കും ! ഒരു കഥയെഴുതാന്…\nBy tripeat / November 4, 2018\nപഴമയേറുന്തോറും അതിനൊരു പുതുമ അറിയാതെ കൈവരും. കോഴിക്കോട്ടെ സൗത്ത് ബീച്ചിലൊരു 'കടലാസ്' വിരിച്ചിട്ടുണ്ടെന്ന് കൂട്ടുകാരൻ പറഞ്ഞപ്പൊ ചെന്നു കാണണമെന്നുള്ള ഒരിച്ഛ. അങ്ങനെ കടൽക്കാറ്റേറ്റ് ഒരു ചായ കുടിക്കാൻ കൊതിച്ച് ഞാനും ചങ്ങായിയും എത്തി കടലാസു വഞ്ചി പോലെ തീരത്തട്ടിൽ ഒഴുകിയിളകുന്ന ആ ലോകത്തിലേക്ക്. കടലാസ് കഫെ, കണ്ടപാടെ എനിക്കും തോന്നി, ''ഇതെന്തോ ഇമ്മിണി ബല്ല്യ ഒന്നാണെന്ന്''.\nപണ്ടെങ്ങോ അതു വഴി കടന്ന് പോയപ്പൊ കണ്ട വർഷങ്ങളോളം പഴക്കമുള്ള ഒരു കെട്ടിടം ഓർമ്മയിലിന്നുമുണ്ട്. ആ സ്ഥാനത്ത് രാജകീയ പ്രൗഢിയുള്ള ഉരുവിനോളം പോന്നൊരു മനോഹര വിസ്മയം. അസ്തമയ സൂര്യൻ സമ്മാനിച്ച സന്ധ്യയുടെ നിറം കൂടുതൽ മങ്ങുന്നതിന് മുൻപേ ഞങ്ങള് അകത്തേക്ക് കയറി ചെന്നു. പടവുകളാണ്. ഭിത്തികളിൽ നിറങ്ങളേതുമില്ല. അരണ്ട വെളിച്ചത്തിന് മാറ്റു കൂട്ടാനെന്നപോലെ നിലനിർത്തിയ സിമന്‍റ് ഭിത്തികൾ.\nകുത്തനെയുള്ള ഇരുട്ടറയ്ക്കകത്തെ പടികൾ ഒന്നൊന്നായി കേറിച്ചെല്ലാൻ ഒരുപാടുണ്ട്. അതിനിടയിൽ ഇരു വശത്തും ഒന്നു രണ്ട് പാസ്സേജുകൾ ഉണ്ട്. അവ നീളുന്നത് കഫേറ്റേരിയയുടെ അകത്തേക്കാണ്. വൈകീട്ടത്തെ ചായേടെ ഇമ്പം നുകരാൻ കോയിക്കോട്ടെ താത്തമാരെത്തീട്ട്ണ്ട്. അകത്ത് പക്ഷേ ആളു നിറഞ്ഞിരിക്കുവാ കാത്ത് നിക്കേണ്ടി വരുമെന്ന് വെയിറ്റര് ചേട്ടൻ പറയുന്നുണ്ട്. അവരെ അകത്ത് കേറ്റാൻ പറ്റാത്തതിന്റെ പരിഭവം മൂപ്പരുടെ മുഖത്തും കാണാം.\n"ഇങ്ങളു മോളീലേക്ക് ചെല്ലീൻ ആടെ കുറച്ച് നേരം കാറ്റും കൊണ്ട് ഇരിക്കുമ്പോഴേക്കും ഞങ്ങൾ വിളിച്ചോളാം.."\nവെയിറ്റർ അവരെ വിട്ട വഴിയെ ഞങ്ങളും ചെന്നു.. സായംകാലം ഇളക്കിവിട്ട തണുത്ത കാറ്റിന്റെ വരവേൽപ് പിന്നീട് എത്തിച്ചത് ഏറ്റവും മനോഹരമെന്ന് പറയാവുന്ന കാഴ്ചയിലേക്കായിരുന്നു. ആകാശത്തോളം പൊങ്ങി നിന്ന് കടലിനെ ആസ്വദിക്കാനുള്ള ഒരു തട്ട്. കടലാസിലെ അത്ഭുതങ്ങളുടെ തുടക്കം.!\nഇളം മഞ്ഞനിറം ഒഴുകുന്ന വെളിച്ചത്തിൽ നിഴൽരൂപങ്ങൾ പോലെ ഒരുപാടുപേർ. പഴയകാലത്തെ ഓർമ്മിപ്പിക്കുന്ന കമ്പിയിൽ മെടഞ്ഞ കസേരകൾ ഇരിക്കാനായി ഇട്ടിട്ടുണ്ട്. താൽക്കാലികമായി വെയിറ്റിംഗ് ഷെൽട്ടർ ആക്കിയ ഈ ഇടം ഭാവിയിൽ ഫുഡ് കഴിക്കാനുള്ള ഇടമാക്കി മാറ്റും. അപ്പൊപ്പിന്നെ കടലിനെ കണ്ട് കൊണ്ട് വൈകുന്നേരച്ചായ കുടിക്കാം. 'സ്കൈ' അഥവാ ആകാശം ആ ഒരു പേരു തന്നെയാണ് അവർ ആ ലോഞ്ചിനു നൽകിയത്. അപ്പൊഴാണാ കൗതുകകരമായ ആ വേർതിരിവ് ഞങ്ങളുടെ ശ്രദ്ധയിൽപ്പെട്ടത്. നടുവിൽക്കണ്ട ഭാഗം 'വേവ്സ്' അഥവാ തിരകള് ആണ് . ഏറ്റവും താഴ്‌ന്ന ഇടത്തിലെ കോഫീ ലോഞ്ച്, സാൻഡും. അഥവാ മണൽപ്പരപ്പ്... കടലാസിനാകെ ഒരു നീലാകാശം പച്ചക്കടൽ ചുവന്നഭൂമി ടച്ച്. പേരിലെ കൗതുകത്തേക്കാളേറെ അവിടെ അവരൊരുക്കിയ ചുറ്റുപാട് എടുത്ത് പറയാതിരിക്കാൻ ആവില്ല.\nപലേ അർത്ഥതലങ്ങൾ അവതരിപ്പിക്കാം കടലാസ് എന്ന പേര് കൊണ്ട്. എന്റെയുള്ളിൽ എനിക്ക് തോന്നിയ ഒരർത്ഥമുണ്ട്. മണൽപ്പരപ്പിൽ ഒരത്ഭുതം പോലെ പണികഴിപ്പിച്ച ഇവിടം ഒരൊഴിഞ്ഞ കടലാസാണ്. ആ കടലാസിലെന്തെഴുതണമെന്ന് അല്ലെങ്കിൽ എന്ത് വരയ്ക്കണമെന്ന് നമുക്ക് തീരുമാനിക്കാം. അതിനെ സ്വാധീനിക്കാൻ സാധ്യതയുള്ളതെല്ലാം അവരൊരുക്കി തന്നിട്ടുണ്ട്. കൂടെ നുകരാൻ ഭക്ഷിക്കാൻ നമ്മൾ ഇഷ്ടപ്പെടുന്ന രുചികളും.\nകഫേയ്ക്കകത്ത് ഷെൽഫിലായി അടുക്കി വെച്ച പുസ്തകങ്ങൾ തന്നെ ധാരാളം എത്രത്തോളം മനോഹരമായ ഒരു ലിറ്റററി കൺസെപ്റ്റാണിതെന്ന് മനസ്സിലാക്കാൻ. പഴയതിനെ വീണ്ടും പഴയതാക്കുക വഴി നിത്യഹരിതമെന്ന് വിളിക്കാൻ പാകത്തിലുള്ള ഒരു ടേസ്റ്റി ടെയിൽ അഥവാ രുചികരമായ ഒരു കഥയാണ് 'കടലാസ്'.\nപരമ്പരാഗത ടേസ്റ്റുകൾ കൈവെടിഞ്ഞുള്ള യൂറൊപ്യൻ ഡിഷുകളും പാനീയങ്ങളും ആണിവിടുത്തെ പ്രധാന ആകർഷണം. കടലാസ് മെനുവും പറയുന്നത് പല കഥകളാണ്. ഒരു കോഫീ ഷോപ്പ് കൾച്ചറിലേക്കുള്ള കോഴിക്കോടിന്റെ പ്രയാണത്തെ ത്വരിതപ്പെടുത്താൻ പാകത്തിലാണ് കടലാസ് അവതരിപ്പിക്കാൻ പോകുന്ന പുത്തന് രീതി.\nകോയി ബിരിയാണീം തന്തൂരിച്ചിക്കനും ഇല്ലാത്ത കോയിക്കോട്ടെ ഹോട്ടലോ! ഇങ്ങനെ ചിന്തിക്കുന്നോരാണ് നിങ്ങളെങ്കിൽ കടലാസിലൊരു കവിത എഴുതാനുള്ള ചാൻസ് നിങ്ങളു കളഞ്ഞുവെന്ന് സാരം.\nഐഡിയകൾ പൂക്കുന്ന ഈ കാലത്ത് രസകരമായ ഈ ആശയത്തിന് പിന്നിൽ നാലു യുവാക്കളാണ്. സുഹാസ്, ഷിഹാബ്, ഷഹിൻ, ഹസീബ്. എഞ്ചിനീയറിംഗ് പഠിത്തം ഒന്നിപ്പിച്ച ഇവരാണിപ്പൊ കോഴിക്കോട്ടെ സ്റ്റാർസ്. കടലാസിനെ മ്മളെ കോഴിക്കോട്ട് തന്നെ വിരിക്കാൻ ഇവരു കാണിച്ച മനസ്സിനു കൊടുക്കാം 'സലാം'.\nശരിക്കും പറഞ്ഞാ കടപ്പൊറത്ത് മണലിലിരുന്ന് തിരയെണ്ണുന്നതിനേക്കാൾ ഉഷാറാണ് കടലാസിന്റെ മൂന്നാം നിലയിലിരുന്ന് തിരയെണ്ണാനും കഥ തിരയാനും... അതും ഓരോ ചായയും കുടിച്ച് കൊണ്ട്. ഇതിൽ കൂടുതൽ ഇനി ഞാൻ ഒന്നും പറയണ്ടാലോ! ഇന്ന് തന്നെ വിട്ടോളീൻ സ്വർണ്ണനിറമുള്ള മണൽപ്പരപ്പ് കഥ പറയുന്ന, തിരയുടെ താളവും അതിലവയൊരുക്കുന്ന സംഗീതവും കേട്ട് ആകാശനീലിമയോട് ചേർന്നിരുന്ന് അത്യാഹ്ലാദത്തിന്റെ ആകാശക്കോട്ട കെട്ടാൻ കടലാസിലേക്ക്...\nTags: kadalas cafe, Kozhikode, Kozhikode South Beach, Sachin SL, കടലാസ് കഫെ\nകോയിക്കോട്ടുണ്ടൊരു ഗുജറാത്ത് !\nമഴയിൽ നനഞ്ഞൊരു മൂന്നാർ യാത്ര\n1 thought on “ഈ കടലാസ് പ്രേരിപ്പിക്കും ! ഒരു കഥയെഴുതാന്…”


ഐസക്കിനെതിരെ താന് ഒന്നും പറഞ്ഞിട്ടില്ല ; വാര്‍ത്ത അടിസ്ഥാന രഹിതമെന്ന് മന്ത്രി ജി. സുധാകരന്\nക്യു.എന്.എ വെബ്‌സൈറ്റ് തകര്‍ത്തതിനു പിന്നില് ഉപരോധ രാജ്യങ്ങള്‍ക്ക് പങ്കുണ്ടെന്നതിന് തെളിവുണ്ടെന്ന് ഖത്തര്\nThursday 22nd June 2017 10:35am\nThursday 22nd June 2017 10:24am\nതിരുവനന്തപുരം: ധനമന്ത്രി തോമസ് ഐസക്കിനെതിരെ താന് ചില പരാമര്‍ശങ്ങള് നടത്തിയെന്ന മട്ടില് മാധ്യമങ്ങളില് വന്ന വാര്‍ത്തകള് അടിസ്ഥാന രഹിതമെന്ന് മന്ത്രി ജി. സുധാകരന്.\nആലപ്പുഴ കളക്ട്രേറ്റിലെ കോണ്‍ഫറന്‍സ് ഹാളില് പകര്‍ച്ച വ്യാധികളെ പ്രതിരോധിക്കുന്നതിനുള്ള മുന്നൊരുക്കങ്ങള് സംബന്ധിച്ച് വിളിച്ചുചേര്‍ത്ത യോഗത്തില് എത്താതിരുന്ന തോമസ് ഐസക്കിനെ മന്ത്രി ശകാരിച്ചെന്നായിരുന്നു വാര്‍ത്ത.\nഏന്നാല് യോഗത്തില് തോമസ് ഐസക്കിന്റേയോ മറ്റേതെങ്കിലും മന്ത്രിമാരുടെയോ പേരുകള് പരാമര്‍ശിച്ചിട്ടില്ല. എന്നിട്ടും രണ്ടു മന്ത്രിമാരുടെ പേരുകള് തമ്മില് കോര്‍ത്ത് വാര്‍ത്ത നല്‍കിയത് മാധ്യമങ്ങളുടെ തെറ്റായ പ്രവണതകളുടെ തുടര്‍ച്ചയാണ്.\nDont Miss ‘എന്നെ പ്രസവിച്ചത് എന്റെ അമ്മയാണ് പശു അല്ല, പശു അമ്മയെങ്കില് കോഴി സഹോദരി’; ഭക്ഷണ സ്വാതന്ത്രത്തിനു വിലങ്ങിടുന്ന സര്‍ക്കാരിനെതിരെ അലന്‍സിയര്\nപൊതുമരാമത്ത്, വാട്ടര് അതോറിറ്റി, ഇറിഗേഷന് വകുപ്പുകളിലെ ചില ഉദ്യോഗസ്ഥരുടെ ജാഗ്രതക്കുറവിനെ യോഗത്തില് ചര്‍ച്ച വന്നിരുന്നു. അത് താന് യോഗത്തില് പരാമര്‍ശിച്ചിരുന്നു. തന്റെ വകുപ്പിലെ ചില ഉദ്യോഗസ്ഥരുടെ പേരുകള് എടുത്തുപറഞ്ഞിരുന്നു. അല്ലാതെ മന്ത്രിക്കെതിരെയോ മറ്റാളുകള്‍ക്കെതിരെയോ ഒന്നും പറഞ്ഞില്ലെന്നും സുധാരന് പറഞ്ഞു.\nമഴക്കാല പൂര്‍വ്വ ശുചീകരണ അവലോകന യോഗം മൂന്നാഴ്ച മുമ്പാണ് ആലപ്പഴുയില് നിശ്ചയിച്ചിരുന്നത്. എന്നാല് മന്ത്രി തോമസ് ഐസക്കിന്റേയും തദ്ദേശഭരണ സ്ഥാപനങ്ങളിലെ അംഗങ്ങളുടെയും അസൗകര്യത്തെ തുടര്‍ന്ന് ഇത് മാറ്റിവെക്കുകയായിരുന്നു. ഈ നടപടിയെയായിരുന്നു സുധാകരന് വിമര്‍ശിച്ചത്.\nരോഗങ്ങള് തടയാനുള്ള ശ്രമങ്ങള് മാറ്റിവച്ച് മഴനടത്തം സംഘടിപ്പിച്ചാല് ആര്‍ക്കാണ് ഗുണമെന്നായിരുന്നു മന്ത്രിയുടെ ചോദ്യം. മന്ത്രിക്കുമാത്രമല്ല ജലസേചന വകുപ്പ് ഉദ്യോഗസ്ഥര്‍ക്കും മന്ത്രിയുടെ വക ശകാരം കിട്ടി.\nകടലാക്രമണം രൂക്ഷമായ തീരങ്ങളില് കല്ലിടാത്തതിനായിരുന്നു മന്ത്രിയുടെ ശകാരം. കടല്‍ക്ഷോഭം തടയാന് നടപടിയില്ലാത്തതിനാല് പ്രദേശത്ത് പോകാന് കഴിയാത്ത അവസ്ഥയാണ്. തീരത്ത് കല്ലടിക്കില്ലെന്ന് ചിലര് പ്രതിജ്ഞയെടുത്തിരിക്കുകയാണെന്നും ജി.സുധാകരന് ഉദ്യോഗസ്ഥരോട് പറഞ്ഞിരുന്നു.


coronavirus കൊറോണ വൈറസ് വ്യാപനം; സാമൂഹ്യമാധ്യമങ്ങളിൽ തുടർച്ചയായി ഉന്നയിക്കപ്പെടുന്ന ചോദ്യങ്ങൾക്കുള്ള ഉത്തരങ്ങൾ\nകൊറോണ ഭീതിയിലാണ് ലോകമെങ്ങും. വൈറസിനെ ചെറുക്കാൻ നിരവധി മാർഗങ്ങളാണ് രാജ്യങ്ങൾ സ്വീകരിച്ചിരിക്കുന്നത്. ലോക്ക്ഡൗണും മാസ്ക് ഉപയോഗിക്കലും ശാരീരിക അകലം പാലിക്കലുമെല്ലാം ഇതിന്റെ ഭാഗങ്ങളാണ്. മറ്റു വൈറസുകളിൽ നിന്ന് ഏറെ വ്യത്യസ്തമാണെന്നതാണ് കൊറോണ വൈറസിനെതിരെ ഇത്രയേറെ മുൻകരുതലുകൾ സ്വീകരിക്കുന്നതിന്റെ പ്രധാന കാരണം. കൊറോണ വൈറസിനെ മറ്റ് വൈറസുകളിൽ നിന്ന് വ്യത്യസ്തമാക്കുന്നത് എന്തൊക്കെയാണെന്ന് നോക്കാം.\nകൊറോണ വൈറസിന് മ്യുട്ടേഷന് സംഭവിക്കുമോ?\nസംഭവിക്കാം. പക്ഷേ മറ്റു വൈറസുകളെപോലെ ഒരു നിശ്ചിത കാലയളവില് സംഭവിക്കാനുള്ള സാധ്യത കുറവാണ്. സംഭവിച്ചാലും അതിന്‍റെ പ്രധാന ഘടകങ്ങളില് കാര്യമായ മാറ്റം സംഭവിക്കുന്നില്ല എന്നാണ് പഠനങ്ങള് പറയുന്നത്.\nമറ്റു വൈറസുകളുമായി കൊറോണ വൈറസിനുള്ള വ്യത്യാസമെന്താണ് ?\nമറ്റു വൈറസുകള് ഒരു നിശ്ചിത കാലയളവിനുശേഷം മ്യുട്ടേഷന് കാരണമോ പ്രതിരോധ പ്രവര്‍ത്തനങ്ങളുടെ ഫലമായോ സ്വയം മാറുകയും രോഗവ്യാപന ശേഷി കുറയുകയും ചെയ്യുന്നു. എന്നാല് കൊറോണ വൈറസ് മറ്റു വൈറസുകളെക്കാള് കൂടുതല് അതിജീവന പ്രവണത കാണിക്കുന്നു.\nഎന്താണ് എയര്‍ബോണ് ഇൻഫെക്ഷന് ?\nചുമക്കുമ്പോഴും തുമ്മുമ്പോഴും പുറത്തുവരുന്ന ചെറു കണങ്ങള് (അഞ്ച് മൈക്രോണിനു താഴെ വലിപ്പമുള്ള) വായുവില് തങ്ങിനിന്ന് ആ വായുവില് നിന്നും അസുഖം ഉണ്ടാകുന്നതാണ് എയര്‍ബോണ് ഇന്‍ഫെക്ഷന്.\nഎന്താണ് ഫോമൈറ്റ് ബോണ് ഇന്‍ഫെക്ഷന് ?\nതുമ്മുമ്പോഴും ചുമക്കുമ്പോഴും പുറത്തുവരുന്ന ചെറു കണങ്ങള് (അഞ്ച് മൈക്രോണിനു മുകളില് വലിപ്പമുള്ള) ഏതെങ്കിലും ഒരു സ്ഥലത്ത് വീണശേഷം ആ സ്ഥലത്ത് സ്പര്‍ശിക്കുന്നത് വഴി രോഗം പകരുന്ന രീതിയാണ് ഫോമൈറ്റ് ബോണ് ഇന്‍ഫെക്ഷന്.\nRead More: തുണി മാസ്‌ക്ക് ധരിക്കുമ്പോള് ശ്രദ്ധിക്കേണ്ട കാര്യങ്ങള്\nകൊറോണ വൈറസ് വായുവിലൂടെ പകരാന് സാധ്യതയുണ്ടോ?\nസാധ്യത കുറവാണ്. സാധാരണയായി ഫോമൈറ്റ് ബോണ് രീതിയിലാണ് ( അടുത്ത സമ്പര്‍ക്കം മൂലം) അണുബാധ പകരുന്നതായി കണ്ടുവരുന്നത്.\nലോക്ക്ഡൗൺ കൊണ്ട് ലക്ഷ്യം വയ്ക്കുന്നതെന്താണ്?\nഒരാൾ ഒരു ദിവസം ഏകദേശം 15 പേരുമായെങ്കിലും സമ്പര്‍ക്കം പുലര്‍ത്താറുണ്ടെന്നാണ് പഠനങ്ങള് പറയുന്നത്. ലോക്ക്ഡൗൺ കൊണ്ട് ഈ സമ്പര്‍ക്കം അഞ്ചിന് താഴെയായി കുറക്കുകയും അതുവഴി രോഗവ്യാപനം പരമാവധി തടയുകയും ചെയ്യുക എന്നതാണ് ലോക്ക് ഡൗണ്‍കൊണ്ട് ലക്‌ഷ്യം വക്കുന്നത്\nകൊറോണ വൈറസ് ഏതു തരം വൈറസാണ് ?\nRNA വൈറസ്. ഏറ്റവും നീളമുള്ള ജനിതക ഘടനയുള്ള വൈറസാണ് കൊറോണ വൈറസെന്ന് പഠനങ്ങള് പറയുന്നു.\nസോപ്പുകൊണ്ടു കൈകഴുകുന്നതിന്‍റെ പ്രയോജനം എന്താണ് ?\nവൈറസിന്‍റെ പുറം ഭാഗത്തെ കോര് പ്രോട്ടീന് എണ്ണപോലുള്ള വസ്തുകൊണ്ടാണ് നിര്‍മിച്ചിരിക്കുന്നത്. എണ്ണ കഴുകിക്കളയുന്നതിനു സോപ്പാണ് ഉത്തമം. അതേ തത്വമാണ് കൊറോണ രോഗവ്യാപനം തടയുന്നതില് കൈകഴുകുന്നതിന്‍റെ പ്രയോജനം.\nപ്രായമായവരില് രോഗബാധ കൂടുതലാണെന്ന് പറയുന്നതില് വാസ്തവമുണ്ടോ ?\nപ്രായമായവരില് അസുഖം വരുന്നതിനുള്ള സാധ്യത കൂടുതലാണ്. രോഗം സ്ഥിരീകരിച്ചവരില് 35 ശതമാനവും 60 വയസിനു മുകളിലാണ്\nഎന്താണു റിവേര്‍സ് ക്വാറന്റീൻ ?\nരോഗമുണ്ടാകാന് സാധ്യതയുള്ളവരെ ക്വാറന്റീൻ ( സമ്പര്‍ക്ക വിലക്ക്) ചെയ്യുന്നതാണ് റിവേര്‍സ് ക്വാറന്റീൻ.\nRead More: കൊവിഡ് കാലത്ത് ഇതരസംസ്ഥാനങ്ങള്, വിദേശത്തു നിന്നും വരുന്നവര് ശ്രദ്ധിക്കേണ്ട കാര്യങ്ങള്\nമാസ്ക് ധരിക്കുന്നതുകൊണ്ട് എന്തെങ്കിലും പ്രയോജനം ഉണ്ടോ ?\nഉറപ്പായും ഉണ്ട്. പക്ഷേ മാസ്ക് ധരിക്കുമ്പോഴും മാറ്റുമ്പോഴും പാലിക്കേണ്ട ശാസ്ത്രീയമായ മാര്‍ഗനിര്‍ദേശങ്ങള് കര്‍ശനമായും പാലിക്കേണ്ടതുണ്ട്.\nകുട്ടികളില് രോഗബാധ കുറവാണ് എന്നുപറയുന്നത് ശരിയാണോ?\nഇതിനെ കുറിച്ച് പ്രത്യേകിച്ച് പഠന റിപ്പോര്‍ട്ട് ഒന്നുംതന്നെയില്ല. എന്നാല് ശരീര അവയവങ്ങളുടെ ശരിയായ പ്രവര്‍ത്തന ക്ഷമതയും രോഗങ്ങളോടുള്ള പ്രതിപ്രവര്‍ത്തനവും കാരണം രോഗബാധയെ പ്രതിരോധിക്കാന് കഴിയുന്നുവെന്ന ചിന്ത മാത്രമാണ് ഉള്ളത്.\nBCG വാക്സിന് എടുത്തിട്ടുള്ളവരില് അസുഖം വരാനുള്ള സാധ്യത കുറവാണോ ?\nBCG വാക്സിന് ഒരു പരിധിവരെ ശ്വാസകോശ രോഗങ്ങളെ ചെറുക്കാന് കഴിയും എന്നുള്ള രീതിയില് പഠനങ്ങള് നടന്നുവരുന്നു.\nഒരാളില്‍നിന്നും മൂന്നുപേര്‍ക്ക് മാത്രമേ അസുഖം കിട്ടൂവെന്നത് ശരിയാണോ ?\nപഠനങ്ങള് നോക്കുമ്പോള് ഒരാളില് നിന്നും ഏകദേശം 2.5 മുതല് 3.5 വരെ ആള്‍ക്കാര്‍ക്കാണ് സമ്പര്‍ക്കത്തിലൂടെ രോഗം പകരുന്നതെന്നു കണ്ടിട്ടുള്ളത്.\nഉഷ്ണ മേഖല പ്രദേശങ്ങളില് രോഗവ്യാപനം കുറവാണെന്നു പറയുന്നത് ശരിയാണോ ?\nപകര്‍ച്ചവ്യാധികള് ഉഷ്ണ മേഖലയിലും സമശീതോഷ്ണ മേഖലയിലും വരാനുള്ള സാധ്യതയുണ്ട്. സമശീതോഷ്ണ മേഖലയിലാണ് വികസിത രാജ്യങ്ങള് കൂടുതലും സ്ഥിതി ചെയ്യുന്നത്. ഇവിടങ്ങളില് യഥാസമയം പരിശോധന നടക്കുകയും റിപ്പോര്‍ട്ടുകള് ലഭിക്കുകയും ചെയ്യുന്ന. കൂടാതെ ഈ രാജ്യങ്ങളില് പ്രായധിക്യം ഉള്ളവരുടെ എണ്ണവും കൂടുതലാണ്.ഉദാ. ഇറ്റലി. എന്നാല് ഉഷ്ണമേഖല പ്രദേശങ്ങളില് സ്ഥിതി ചെയ്യുന്ന രാജ്യങ്ങളില് കൂടുതലും വികസ്വരരാജ്യങ്ങളാണ്. പരിശോധന സംവിധാനങ്ങള് പരിമിതമായ ഇത്തരം രാജ്യങ്ങളില് 60 വയസിനു മുകളിലുള്ളവരുടെ എണ്ണവും കുറവാണ്. ഇത്തരമൊരു സാഹചര്യത്തിലാണ് ഉഷ്ണ മേഖല പ്രദേശങ്ങളില് രോഗവ്യാപനം കുറവാണെന്നു പറയുന്നത്.\nറിവേഴ്സ് ക്വാറന്റീൻ ആർക്കെല്ലാം ആവശ്യമാണ് ?\nവയോജനങ്ങള്- 60 വയസിനു മുകളില്, രോഗം വന്നാല് സങ്കീര്‍ണതയിലേക്ക് പോകാന് സാധ്യത ഉള്ളവര്- NCD, ക്യാന്‍സര് രോഗികള്, വൃക്ക രോഗികള്, രോഗപ്രതിരോധ ശേഷി കുറഞ്ഞവര്, കിടപ്പ് രോഗികള് മുതലായവര്‍ക്ക്.\nലോക്ക്ഡൗണ് എത്രകാലം തുടരേണ്ടിവരും ?\nഎത്ര സമയത്തിനകം രോഗവ്യാപനം നില്‍ക്കും എന്നതിനെ കുറിച്ച് പറയാന് കഴിയില്ല. ഈ രോഗത്തിനെതിരെയുള്ള വാക്സിന് കണ്ടുപിടിക്കുന്നത് വരെയോ അല്ലെങ്കില് സമൂഹത്തിലെ നല്ലൊരു വിഭാഗത്തിനും രോഗാണുബാധയുണ്ടായി ആര്‍ജിത പ്രതിരോധശേഷി ലഭിക്കുന്നതുവരെയോ തുടര്‍ന്നാല് മാത്രമേ രോഗവ്യാപനം തടയാന് കഴിയൂ. എന്നാല് ലോക്ക്ഡൗണ് ജനജീവിതത്തെ സാരമായി ബാധിക്കുന്നതിനാല് വിദഗ്ധ സമിതിയുടെ നിര്‍ദേശപ്രകാരം സര്‍ക്കാര് ഉചിതമായ തീരുമാനങ്ങള് എടുക്കുന്നതാണ്.\nചൂടുവെള്ളം കുടിക്കുന്നതിലൂടെ രോഗം വരുന്നത് തടയാന് കഴിയുമോ?\nഇതിന് യാതൊരുവിധ ശാസ്ത്രീയ വശങ്ങളുമില്ല. ചൂടുവെള്ളം കുടിക്കുന്നതിലൂടെ വ്യക്തിപരമായി തൊണ്ട വേദന ചുമ എന്നിവയ്ക്ക് തത്കാല ആശ്വാസം ലഭിക്കുന്നു എന്നല്ലാതെ രോഗ വ്യാപനം തടയുന്നതിലോ രോഗ പ്രതിരോധത്തിലോ യാതൊരു പങ്കുമില്ല.\nതൊണ്ടയില്‍നിന്നുള്ള സ്രവ പരിശോധന ഫലം എത്ര ദിവസത്തിനുള്ളില് അറിയാന് കഴിയും?\nരണ്ടു ദിവസത്തിനകം അറിയാമെങ്കിലും ചില സന്ദര്‍ഭങ്ങളില് നാലു ദിവസംവരെ നീളാവുന്നതാണ്\nരോഗം സ്ഥിരീകരിച്ച വ്യക്തികളെ എത്രദിവസം കഴിഞ്ഞാണ് ആശുപത്രിയില് നിന്നും ഡിസ്ചാര്‍ജ് ചെയ്യുന്നത് ?\nതുടര്‍ച്ചയായ രണ്ട് സ്രവ പരിശോധന ഫലം നെഗറ്റിവ് ആയതിനു ശേഷം രോഗിയുടെ ആരോഗ്യ സ്ഥിതികൂടി വിലയിരുത്തി വിദഗ്ധ ഡോക്ടര്‍മാര് അടങ്ങിയ സംഘത്തിന്റെ തീരുമാനപ്രകാരം ഡിസ്ചാര്ജ് ചെയ്യുന്നതാണ്\nരോഗി ഉപയോഗിച്ചിരുന്ന മുറി, ബാഗ്, പാത്രങ്ങള് മറ്റു സാധനങ്ങള് തുടങ്ങിയവ മറ്റുള്ളവര്‍ക്ക് ഉപയോഗിക്കാമോ?\nഒരു ശതമാനം വീര്യമുള്ള ബ്ലീച്ച് ലായനിയില് 20 മുതല് 30 മിനിട്ടുവരെ മുക്കിവച്ചു അണുനശീകരണം വരുത്തി കഴുകി പുനരുപയോഗിക്കാവുന്നതാണ്. മുറി, ടോയലറ്റ്, മേശ, കസേര, കട്ടില്, ബാഗ് മുതലായവ ഒരു ശതമാനം വീര്യമുള്ള ബ്ലീച്ച് ലായനികൊണ്ട് തുടച്ചു അരമണിക്കൂറിനു ശേഷം ഉപയോഗിക്കാവുന്നതാണ്. ആറ് ടീ സ്പൂണ് (രണ്ട് ടേബിള് സ്പൂണ്/30 gm) ബ്ലീച്ചിങ്ങ് പൗഡര് ഒരു ലിറ്റര് വെള്ളത്തില് കലക്കിയതിനു ശേഷം ലഭിക്കുന്ന തെളിവെള്ളമാണ് ഒരു ശതമാനം വീര്യമുള്ള ബ്ലീച്ച് ലായനി.\nരോഗി ഉപയോഗിച്ച വസ്ത്രങ്ങള് ഡിസ്ചാര്‍ജ് സമയത്ത് എന്ത് ചെയ്യണം ?\nവസ്ത്രങ്ങള് ഒരു ശതമാനം വീര്യമുള്ള ബ്ലീച്ച് ലായനിയില് 20 മുതല് 30 മിനിട്ട് മുക്കിവച്ചു കഴുകി ഉണക്കി ഇസ്തിരിയിട്ട് ഉപയോഗിക്കാം.\nഎത്ര ദിവസത്തെ ഇടവേളകളിലാണ് സ്രവ പരിശോധന നടത്തുന്നത് ?\nരോഗം മാറിയോ എന്നറിയാനാണ് സ്രവ പരിശോധന നടത്തുന്നത്. പോസിറ്റിവ് റിസല്‍ട്ട് വന്നു കുറഞ്ഞത് മൂന്ന് ദിവസമെങ്കിലും കഴിഞ്ഞാലെ രണ്ടാമത്തെ സ്രവ പരിശോധന നടത്താറുള്ളൂ. റിസള്‍ട്ട് നെഗറ്റീവായാല് 48 മണിക്കൂര് കഴിഞ്ഞ് ഒരിക്കല്‍ക്കൂടി സ്രവ പരിശോധന നടത്തേണ്ടതാണ്.\nഡിസ്ചാര്‍ജ് ചെയ്ത ശേഷം വീട്ടിലെത്തിയാല് സമ്പര്‍ക്ക വിലക്കിന്റെ ആവശ്യമുണ്ടോ ?\nനിര്‍ബന്ധമായും ഉണ്ട്. അവസാന നെഗറ്റിവ് സ്രവ പരിശോധന ഫലത്തിനു ശേഷമുള്ള 14 ദിവസം അഥവാ രോഗലക്ഷണങ്ങള് തുടങ്ങിയത് മുതല് / ആശുപത്രി അഡ്മിഷന് ശേഷമുള്ള 28 ദിവസം. ഇതില് ഏതാണോ കൂടുതല് അത്രയും ദിവസം വീട്ടില് സമ്പര്‍ക്ക വിലക്കില് പോകേണ്ടതാണ്.\nശരീരത്തിന്റെ രോഗ പ്രതിരോധ ശേഷി കൂട്ടുന്നതെങ്ങനെ ?\nആഹാരത്തില് വിറ്റാമിനുകളും ധാതുക്കളും അടങ്ങിയ പച്ചക്കറികളും പഴവര്‍ഗ്ഗങ്ങളും കഴിക്കുക, ധാരാളം വെള്ളം കുടിക്കുക, ശരിയായ വിശ്രമവും ഉറക്കവും, വ്യക്തി ശുചിത്വവും പരിസര ശുചിത്വവും പാലിക്കുക.\nവാര്‍ഡില് ഒരുമിച്ചു കിടത്തിയാല് ഒരു രോഗിയില് നിന്നും മറ്റൊരു രോഗിയിലേക്ക് വീണ്ടും അണുബാധയുണ്ടാകാന് സാദ്ധ്യതയുണ്ടോ ?\nസാധ്യത കുറവാണ്. നമ്മുടെ ശരീരത്തില് പ്രവേശിച്ച രോഗാണുവിനെ ചെറുക്കാനുള്ള ആന്റിബോഡി ശരീരത്തില് ഉണ്ടായ ശേഷമാണ് നാം രോഗ വിമുക്തരാകുന്നത്. ഈ അന്റിബോഡി കുറച്ചു കാലം നമ്മുടെ ശരീരത്തില് കാണാറുണ്ട്. ആയതിനാല് രോഗികളെ ഒരുമിച്ചു കിടത്തിയാല് പകരുന്നതിനുള്ള സാധ്യത കുറവാണ്.\nരോഗം പൂര്‍ണമായും ചികിത്സിച്ചു മാറ്റാന് കഴിയുമോ ?\nപൂര്‍ണമായും ചികിത്സിച്ചു മാറ്റുവാന് സാധിക്കും. എന്നാല് മറ്റു അസുഖങ്ങളുള്ളവര്‍ക്കും പ്രായമുള്ളവര്‍ക്കും രോഗം ഗുരുതരമാകാറുണ്ട്. നിലവിലെ ചികിത്സ മാര്‍ഗരേഖ പ്രകാരം വൈറസുകളെ ചെറുക്കാന് ശേഷിയുള്ള ആന്റി വൈറല് മരുന്നുകളും രോഗ ലക്ഷണങ്ങള്‍ക്ക് അനുസൃതമായ മറ്റു മരുന്നുകളുമാണ് കൊടുത്തുകൊണ്ടിരിക്കുന്നത്.\nആശുപത്രിയില് നിന്നും ഡിസ്ചാര്‍ജ് ആയശേഷം ശ്രദ്ധിക്കേണ്ട കാര്യങ്ങള് എന്തൊക്കെയാണ് ?\nഡിസ്ചാര്‍ജ് ആയശേഷവും ഡോക്ടര് നിര്‍ദേശിക്കുന്ന പ്രകാരം വീട്ടില് സമ്പര്‍ക്ക വിലക്കില് തുടരേണ്ടതാണ്. ഈ കാലയളവില് ഏതെങ്കിലും തരത്തിലുള്ള ശാരീരിക ബുദ്ധിമുട്ട് അനുഭവപ്പെട്ടാല് ആരോഗ്യപ്രവർത്തകരുമായോ ഹെല്പ് ലൈന് നമ്പരുമായോ ഫോണില് ബന്ധപ്പെട്ട് വേണ്ട നടപടികള് കൈകൊള്ളുക.\nഒരിക്കല് രോഗം ചികിത്സിച്ചു ഭേദമാക്കിയാല് വീണ്ടും രോഗം വരാനുള്ള സാധ്യതയുണ്ടോ ?\nഇതു സംബന്ധിച്ചുള്ള പഠനങ്ങള് നടന്നുകൊണ്ടിരിക്കുന്നതേയുള്ളൂ. അതിനാല് തന്നെ രോഗം വീണ്ടും വരില്ലെന്നു തീര്‍ത്തും പറയാന് സാധിക്കില്ല.\nരോഗികള് ഏതുതരം മാസ്കാണ് ധരിക്കേണ്ടത് ?\nത്രീ ലെയര് മാസ്ക് അഥവാ സര്‍ജിക്കല് മാസ്കാണ് ധരിക്കേണ്ടത്.\nStory Highlights: Coronavirus frequently asked questions and answers, arogyakeralam


മെഡിക്കല് പ്രവേശനം പൂര്‍ണമായി സര്‍ക്കാര് നിയന്ത്രണത്തില് | NEET 2017 | CBSE NEET 2017\nമെഡിക്കല് പ്രവേശനം പൂര്‍ണമായി സര്‍ക്കാര് നിയന്ത്രണത്തില്\nനീറ്റ് പരീക്ഷ നടപ്പാക്കിയപ്പോള് കഴിയുമെങ്കില് പൊതുകൗണ്‍സലിങ് നടത്തണമെന്ന് മെഡിക്കല് കൗണ്‍സില് സംസ്ഥാനങ്ങളോട് നിര്‍ദേശിച്ചിരുന്നു.\nPublished: Mar 15, 2017, 08:54 AM IST\nകണ്ണൂര്: മെഡിക്കല് കോഴ്‌സുകളിലേക്കുള്ള പ്രവേശനനടപടികള് മുഴുവന് സംസ്ഥാന സര്‍ക്കാരുകളുടെ നിയന്ത്രണത്തിലാക്കി ഉത്തരവിറങ്ങി. ഇതനുസരിച്ച് സര്‍ക്കാര് മെഡിക്കല് കോളേജുകളിലേക്കും മാനേജ്‌മെന്റുകള്‍ക്ക് കീഴിലുള്ള കോളേജുകളിലേക്കും ഒരേസമയം കൗണ്‍സലിങ് നടത്താനാണ് നിര്‍ദേശം. കേന്ദ്ര ആരോഗ്യമന്ത്രാലയം ഇതുസംബന്ധിച്ച് സംസ്ഥാനങ്ങളിലെ ആരോഗ്യ-കുടുംബക്ഷേമ വകുപ്പ് പ്രിന്‍സിപ്പല് സെക്രട്ടറിമാര്‍ക്ക് കത്തയച്ചു.\n1997-ലെ ഗ്രാജ്വേറ്റ് മെഡിക്കല് എജ്യുക്കേഷന് റഗുലേഷനും 2000-ലെ പോസ്റ്റ് ഗ്രാജ്വേറ്റ് മെഡിക്കല് എജ്യുക്കേഷന് റഗുലേഷനും ഭേദഗതി ചെയ്തതായി കത്തില് വ്യക്തമാക്കിയിട്ടുണ്ട്. കാപ്പിറ്റേഷന് ഫീസും മെറിറ്റ് തിരിമറിയും തടയാന് പുതിയ നിര്‍ദേശത്തിലൂടെ കഴിയുമെന്നാണ് പ്രതീക്ഷ. വിദ്യാര്‍ഥികള്‍ക്ക് ഓരോ കോളേജിലേക്കും പ്രത്യേകം അപേക്ഷനല്‍കേണ്ടതുമില്ല.\nനീറ്റ് പരീക്ഷ നടപ്പാക്കിയപ്പോള് കഴിയുമെങ്കില് പൊതുകൗണ്‍സലിങ് നടത്തണമെന്ന് മെഡിക്കല് കൗണ്‍സില് സംസ്ഥാനങ്ങളോട് നിര്‍ദേശിച്ചിരുന്നു. മെഡിക്കല് കൗണ്‍സിലിന്റെ ചട്ടങ്ങളില് ഭേദഗതി വരുത്താതെയായിരുന്നു ഇവ. കഴിഞ്ഞവര്‍ഷം കേരളത്തിലെ സ്വാശ്രയ മെഡിക്കല് കോളേജ് മാനേജ്‌മെന്റുകള് 50 ശതമാനം സീറ്റ് സര്‍ക്കാര് നിശ്ചയിക്കുന്ന ഫീസില് വിട്ടുനല്‍കാന് തയ്യാറാകാത്തതിനെത്തുടര്‍ന്ന് പൊതു കൗണ്‍സലിങ് നടത്താന് സര്‍ക്കാര് ഉത്തരവിട്ടു.\nഎന്നാല്, തീരുമാനം റദ്ദാക്കി മാനേജ്‌മെന്റുകള്‍ക്ക് പ്രവേശനനടപടികള് തുടരാന് ഹൈക്കോടതി അനുമതിനല്‍കി. സമയം വൈകിയതിനാല് സര്‍ക്കാരിന് സുപ്രീംകോടതിയില് അപ്പീല് നല്‍കാനുമായില്ല. ഇതോടെ സ്വാശ്രയ മെഡിക്കല് കോളേജുകള് തന്നിഷ്ടപ്രകാരം പ്രവേശനം നല്‍കി. ഇതുമായി ബന്ധപ്പെട്ട കേസുകള് സുപ്രീംകോടതിയുടെ പരിഗണയിലാണ്.\nമെഡിക്കല് പി.ജി. കോഴ്‌സുകളിലേക്കുള്ള പൊതുകൗണ്‍സലിങ് ഏപ്രില് നാലിനു തുടങ്ങണം. മേയ് 31-ന് നടപടികള് പൂര്‍ത്തിയാക്കണം.\nസ്വകാര്യമേഖലയില് വ്യക്തികളോ സൊസൈറ്റികളോ ട്രസ്റ്റുകളോ നടത്തുന്ന സ്വാശ്രയ മെഡിക്കല് കോളേജുകള്‍ക്കും ഡീംഡ് മെഡിക്കല് കോളേജുകള്‍ക്കും ന്യൂനപക്ഷപദവിയുള്ള മെഡിക്കല് കോളേജുകള്‍ക്കും പുതിയചട്ടം ബാധകം.\nഎം.ബി.ബി.എസ്., എം.ഡി., എം.എസ്. തുടങ്ങി സര്‍വകലാശാലാതലത്തില് നടക്കുന്ന തത്തുല്യകോഴ്‌സുകള്‍ക്കെല്ലാം ബാധകം.\nനീറ്റിലെ മാര്‍ക്കനുസരിച്ച് ഓരോ സംസ്ഥാനത്തും പൊതു അഭിമുഖം നടത്തിയാവണം എല്ലാതരം കോളേജിലേക്കും പ്രവേശനം. ഇതിനുള്ള ക്രമീകരണം ഇപ്പോള്‍ത്തന്നെ പൂര്‍ത്തിയാക്കണം.